พอดีว่าหนูลืมกินยาไป 1 เม็ด ของวันเสาร์ (คือวันที่ 9 ของการกินยาคุม) แล้วหนูมารู้ตัวอีกทีก็วันอาทิตย์ (คือวันที่ 10 ของการกินยา) ตอนเวลาที่หนูกินเป็นประจำทุกวัน หนูก็เลยกินพร้อมกันเลย 2 เม็ด คือของวันเสาร์ และวันอาทิตย์ หนูเลยอยากจะถามว่า มันจะมีผล อะไรมั้ย ถ้าหนูจะมี พสพ แบบ ไม่ใส่ถุงยาง รบกวนตอบคำถามหนูหน่อยนะคะ
สวัสดีค่ะ หากลืมทานยาคุมกำเนิดไป 1 วัน โดยปกติแล้ว ก็ควรรีบทานเม็ดที่ลืมทันทีที่นึกได้ และทานไปอีก 1 เม็ดตามเวลาเดิมปกติ ซึ่งจะเท่ากับทานไป 2 เม็ดใน 1 วัน แต่หากเพิ่งมานึกออกในเวลาที่ต้องทานยาคุม แล้วได้ทานไป 2 เม็ดทีเดียว ก็ถือว่าไม่ผิดอะไร ส่วนประสิทธิภาพในการป้องกันการตั้งครรภ์ก็อาจลดลงไปเพียงเล็กน้อยเท่านั้นค่ะ ซึ่งหากจะมีเพศสัมพันธ์โดยไม่ใส่ถุงยางอนามัย ก็สามารถทำได้ โดยโอกาสในการตั้งครรภ์ก็ยังถือว่าน้อยมากอยู่ค่ะ